भगवान जिमुतवाहनले सन्तानको रक्षा एवं कल्याण गर्छन् भन्ने मान्यताका साथ यो पर्व मनाइन्छ। तर यसले लोकसँग जोडिएर जे–जस्ता पक्षलाई संरक्षण, सम्बद्र्धन र सम्मान दिने गरेको छ, ती कुराले समस्त समाज तथा लोककै कल्याणमा पनि महत्त्वपूर्ण योगदान पुर्‍याउँदै आएको वा पुर्‍याउन सक्ने सुनिश्चित छ। सिंगो समाज र परिवेशकै कल्याण भयो भने समाजकै धरातलमा टेकेको परिवार वा सन्तानको रक्षा एवं समृद्धि नहुने कुरै रहेन।
